**NYHEDSBREV**

**December 2024**

Jeg sidder lige nu med dette lille skriv, mens solen skinner fra en smuk blå himmel og oplyser både landskab og vores sind. Sneen og den hvide jul lader umiddelbart til at lade vente på sig, men det skal ikke få os til at ændre på dét at være sammen og opfylde begrebet ”HYGGE”, som danskerne er verdenskendt for.

I får her de sidste nyheder, inden julen for alvor står for døren, og vi stille og roligt glider ind i det nye år med alle nytårsforsætterne foran os.

**Personale**

Der er sket et par ændringer på personalesiden, både i driften og på kontoret/administrationen:

Vores driftsinspektør er fratrådt og er pr 16. december 2024 erstattet af en **NY DRIFTSINSPEKTØR**, nemlig **Per Fabricius Jensen**. Per er 58 år og er en særdeles erfaren mand, som kommer fra en anden større boligorganisation i Aarhus, hvor han var driftsleder. Tag rigtig godt imod ham, når han kommer rundt i afdelingerne 😊

Og så har vi fået ansat en **NY BOGHOLDER** på kontoret pr 1. februar 2025, nemlig **Betine Baj Jensen**. Betine er 38 år og bor i Hadsten. Hun har stor erfaring gennem hendes tidligere jobs som bogholder. Tag rigtig godt imod hende, når I ringer ind eller kommer på besøg 😊

**Åbningstider**

*Jul og nytår:*

Tirsdag den 24. december 2024 LUKKET

Onsdag den 25. december 2024 LUKKET

Torsdag den 26. december 2024 LUKKET

​Fredag den 27. december 2024 kl. 9-11

Mandag den 30. december 2024 kl. 9-11

​Tirsdag den 31. december 2024  LUKKET

Onsdag den 1. januar 2025 LUKKET

**Nye åbningstider**

*Fra den 1. januar 2025:*

Mandag: 9.00- 11.00 og kl 13.00 – 14.30

Tirsdag: kl 13.00 – 14.30

Onsdag: LUKKET

Torsdag: kl 13.00 – 14.30

Fredag: kl. 9.00 – 11.00

**Opnoteringsgebyr – NYE priser**

Venteliste 1: Hvilende medlem/bero (modtager ikke tilbud) kr. 200,- årligt.

Venteliste 2: Aktivt medlem (modtager tilbud på mail) kr. 200,- årligt.

Venteliste 3: Aktivt medlem (modtager tilbud med posten) kr. 400,- årligt.

**Helhedsplan, afdeling 22**

Vi har gennem de sidste måneder fået flotte tilbud fra flere interesserede totalentreprenører, som gerne vil stå for renoveringen. Vi har gennemgået de indsendte tilbud og ud af 5 udvalgte tilbud, blev vinderen af totalentreprisen: **Brdr. Thybo fra Skanderborg.** Tillykke til dem – og til os 😊

Vi har tidligere meldt ud, at der skulle være et beboermøde inden jul, MEN af forskellige årsager er dette blevet udsat til en gang i januar måned i det nye år, som jo er lige ”om hjørnet”. Datoen for beboermødet vil blive fastsat og indkaldt inden jul.

 \*\*\*\*\*\*\*\*\*\*\*\*\*\*

Der skal fra Hadsten Boligforening lyde et STORT TAK for indsatsen til alle beboere, afdelingsbestyrelser, hovedbestyrelse og samarbejdspartnere – og vi ønsker alle en

GLÆDELIGJULOGGODTNYTÅR

******

De bedste julehilsner

Rane Johansen

Direktør